**УТВЪРДИЛ:**



**ДОКЛАД**

от комплексна проверка по прилагане на екологичното законодателство

**Обект:** „Млечен рай 2“ ООД – млекопреработвателно предприятие

**Дата на извършване на проверката:** 21.06.2023 г.

**Място на извършване на проверката:** кв. Бистрец, гр. Враца, общ. Враца

**Проверени компоненти и фактори на околната среда:**

- Води;

- Атмосферен въздух

**Основание за проверката:** В изпълнение на Заповед № 79/20.06.2023 г***.*** на Директора на РИОСВ - Враца, на основание чл. 154 от Закона за опазване на околната среда и Годишен план за контролната дейност на РИОСВ - Враца през 2023 г.

**Цели на проверката:**

Планов текущ контрол върху:

- Закон за водите;

- Закона за чистотата на атмосферния въздух

**Проверени са следните основни производствени звена, участъци и документи:**

- Производствен цех и територията около него - локална пречиствателна станция за отпадъчни води; хладилни и климатични системи;

- Документи – досиета на хладилни и климатични системи

***Води***

**Контрол по Закона за водите (Обн. ДВ. Бр. 67/27.07.1999 г.)**

За производствени и питейно-битови нужди обектът се водоснабдява от селищната водопроводна мрежа на база сключен договор с „ВиК“ ООД, гр. Враца.

Формираните от дейността на обекта отпадъчни води, се отвеждат като смесен поток отпадъчни води (битово-фекални, производствени и дъждовни води) за пречистване в локално пречиствателно съоръжение, след което се заустват в река Въртешница. ЛПСОВ е с механично, физико-химично и биологично пречистване, с циклично изпускане на пречистени отпадъчни води. За тази дейност дружеството притежава Разрешително № 13140338/11.08.2022 г. за ползване на повърхностен воден обект за заустване на отпадъчни води, издадено от Директора на БДДР-Плевен.

За отчитане на заустеното водно количество в повърхностния воден обект няма монтирано измервателно устройство, поради открития достъп на точката за заустване. По време на проверката ЛПСОВ е в работен процес и няма изпускане на производствени отпадъчни води.

В изпълнение на условията, поставени в горецитираното разрешително дружеството извършва собствен мониторинг на отпадъчни води. До момента в РИОСВ-Враца има представени протоколи от собствен мониторинг за първото и второто шестмесечие на 2022 г. Предстои извършване на собствен мониторинг за първото полугодие на 2023 г.

РИОСВ-Враца извършва контролен мониторинг на отпадъчните води на изход ЛПСОВ, с честота два пъти годишно.

***Атмосферен въздух***

***Контрол по Закона за чистотата на атмосферния въздух (обн. ДВ, бр. 45/1996г. с изм. и доп.) и подзаконовите нормативни актове***

На територията на обекта се експлоатират:

* 14 броя стационарно хладилно оборудване заредено с хладилен агент R404;
* 5 броя стационарно хладилно оборудване заредено с хладилен агент R449A.

Не са представени досиета на хладилното оборудване съгласно изискванията на чл. 29 от Наредба № 1 за реда и начина за обучение и издаване на документи за правоспособност на лица, извършващи дейности с оборудване, съдържащо флуорсъдържащи парникови газове, както и за документирането и отчитането на емисиите на флуорсъдържащи парникови газове (обн., ДВ, бр.20/07.03.2017 г., изм. и доп.).

В РИОСВ-Враца от оператора в срок е представен годишен отчет за 2022 г., касаещ дейността на използваното стационарно хладилно оборудване.

На обекта не се използват хладилни агенти, които попадат в обхвата на Наредба за установяване на мерки по прилагане на Регламент 1005/2009 г. относно веществата, които нарушават озоновия слой.

**Резултати и заключения за съответствие на обекта с изискванията на екологичното законодателство и последващ контрол:**

При извършената проверка е констатирано несъответствие с екологичното законодателство по отношение спазване на изискванията на Наредба № 1 за реда и начина на обучение и издаване на документи за правоспособност на лица извършващи дейности с оборудване съдържащо флуорсъдържащи парникови газове (ФПГ) както и за документиране и отчитане на емисиите на ФПГ.

На дружеството e дадено предписаниe с посочен срок и отговорник. От страна на РИОСВ-Враца ще бъде осъществен последващ контрол относно изпълнението им.